
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 39
din 27 februarie 2014
privind organizarea Festivalului Naţional de Muzică Uşoară pentru Copii şi Tineret

„Vocea Cetăţii” Sighişoara, Ediţia I, 2014

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 2568/III/05.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere adresa Fundaţiei „Elan” din Bucureşti, înregistrată la Municipiul Sighişoara cu nr. 24.894/III/12.11.2013, prin care solicita un acord de principiu privind organizarea în parteneriat cu Municipiul Sighişoara a primei ediţii a Festivalului Naţional de Muzică Uşoară pentru Copii şi Tineret „Vocea Cetăţii” Sighişoara, în luna mai 2014, precum şi avizul de principiu favorabil exprimat de Consiliul Local Sighişoara în şedinţa ordinară a acestuia din data de 28 noiembrie 2013, privind organizarea Festivalului Naţional de Muzică Uşoară pentru Copii şi Tineret „Vocea Cetăţii” Sighişoara 2014;


Văzând solicitarea Fundaţiei „Elan” din Bucureşti, înregistrată la Municipiul Sighişoara cu nr. 2482/04.02.2014 privind organizarea, în parteneriat, cu Municipiul Sighişoara, a Festivalului Naţional de Muzică Uşoară pentru Copii şi Tineret „Vocea Cetăţii” Sighişoara, Ediţia I, în data de 3 mai 2014, precum şi participarea cu sprijin financiar şi logistic - constând în transmiterea în folosinţă, cu titlul gratuit, a Sălii Festive a Primăriei, precum şi a terenului aparţinând domeniului public din Cetatea Medievală (Piaţa Cetăţii) - la organizarea şi desfăşurarea acestui eveniment cultural;

Avînd în vedere prevederile Legii nr. 273/2006 privind finanţele publice locale, cu modificările şi completările ulterioare; 

Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare, constând în suma de 10.000 lei, ce se poate acorda ca sprijin financiar pentru organizarea şi desfăşurarea acestei manifestări culturale;  

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri proprietate publică sau privată persoanelor juridice fără scop lucrativ, care desfăşoară o activitate de binefacere sau de utilitate publică ori servicii publice;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere şi existenţa resurselor financiare la bugetul local pentru participarea, în parteneriat, la organizarea acestui eveniment;

Văzând Raportul de specialitate nr. 2570/III/05.02.2014 al Serviciului Relaţii Publice, prin care se justifică oportunitatea organizării Festivalului Naţional de Muzică Uşoară pentru Copii şi Tineret „Vocea Cetăţii” Sighişoara, în data de 3 mai 2014, în parteneriat, încheiat între Municipiul Sighişoara şi Fundaţia „Elan” din Bucureşti, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit. „a” pct. 4 şi 7, (7) lit. ”a” şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:
            Art. 1. Se aprobă organizarea Festivalului Naţional de Muzică Uşoară pentru Copii şi Tineret „Vocea Cetăţii” Sighişoara, în data de 3 mai 2014, în parteneriat, încheiat între Municipiul Sighişoara şi Fundaţia „Elan” din Bucureşti.


Art. 2. Se aprobă transmiterea în folosinţă, cu titlul gratuit, a Sălii Festive a Primăriei către Fundaţia „Elan” din Bucureşti, în data de 3 mai 2014, data organizării Festivalului Naţional de Muzică Uşoară pentru Copii şi Tineret „Vocea Cetăţii” Sighişoara. 

 Art. 3. Se aprobă punerea la dispoziţie, cu titlul gratuit, a terenului aparţinând domeniului public din Cetatea Medievală (Piaţa Cetăţii) către Fundaţia „Elan” din Bucureşti, potrivit planului de situaţie, anexa nr. 1 la Acordul de parteneriat ce urmează a se încheia, între Municipiul Sighişoara şi Fundaţia „Elan” din Bucureşti, pe perioada desfăşurării Festivalului Naţional de Muzică Uşoară pentru Copii şi Tineret „Vocea Cetăţii” Sighişoara 2014, în data de 3 mai 2014, în vederea amenajării unui ecran video pentru proiectarea Festivalului Naţional de Muzică Uşoară pentru Copii şi Tineret „Vocea Cetăţii” Sighişoara.

Art. 4. Se aprobă alocarea sumei de 10.000 lei din bugetul local, pentru participarea la cheltuielile de organizare a evenimentului, sumă ce va fi plătită în baza contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri EU şi Management Proiecte şi furnizorii de produse, prestatorii de servicii sau executanţii de lucrări. 

Art. 5. Se aprobă încheierea Acordului de parteneriat, între Municipiul Sighişoara şi Fundaţia „Elan” din Bucureşti, conform anexei, care face parte integrantă din prezenta hotărâre. 

Art. 6. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat, încheiat între Municipiul Sighişoara şi Fundaţia „Elan” din Bucureşti, prevăzut la art. 5 din prezenta hotărâre.

Art. 7. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Serviciul Investiţii-Urmărire Contracte, Monitorizare Servicii de Utilităţi Publice, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Fundaţia „Elan” din Bucureşti.

Art. 8. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,
  



Oprean Petru 
Contrasemnează/Avizat pentru legalitate
        

 SECRETAR,

        

 Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcţia Economică;

  1 ex. Serviciul Relaţii Publice;

  1 ex. Serviciul Investiţii-Urmărire Contracte, Monitorizare Servicii de Utilităţi Publice;

  1 ex. Serviciul Public Poliţia Locală

  1 ex. Biroul Logistic şi Aprovizionare Tehnico-Materială;

  1 ex. Compartimentul Protecţie Civilă, P.S.I.; 

  1 ex. Direcţia Administrarea Patrimoniului; 

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Compartimentul Juridic;

  1 ex. Fundaţia „Elan” din Bucureşti.

16 ex. 

A.F./G.V.

